CELEX: 62012CA0203
Language: fi
Date: 2013-10-17 00:00:00
Title: Asia C-203/12: Unionin tuomioistuimen tuomio (toinen jaosto) 17.10.2013 (Högsta domstolenin (Ruotsi) esittämä ennakkoratkaisupyyntö) — Billerud Karlsborg AB ja Billerud Skärblacka AB v. Naturvårdsverket (Direktiivi 2003/87/EY — Kasvihuonekaasujen päästöoikeuksien kaupan järjestelmä — Liikapäästöistä maksettava ylitysmaksu — Liikapäästön käsite — Rinnastaminen siihen, että velvollisuutta palauttaa riittävä, edeltävän vuoden päästöjä vastaava määrä päästöoikeuksia direktiivissä säädetyssä määräajassa ei ole noudatettu — Palauttamatta jätettyjen päästöoikeuksien tosiasiallinen hallussapito ei ole vastuuvapausperuste, ellei kyseessä ole ylivoimainen este — Se, että ylitysmaksun muuttaminen ei ole mahdollista — Oikeasuhteisuus)

14.12.2013   
            
            
               FI
            
            
               Euroopan unionin virallinen lehti
            
            
               C 367/12
            
         Unionin tuomioistuimen tuomio (toinen jaosto) 17.10.2013 (Högsta domstolenin (Ruotsi) esittämä ennakkoratkaisupyyntö) — Billerud Karlsborg AB ja Billerud Skärblacka AB v. Naturvårdsverket
   (Asia C-203/12) (1)
   
   (Direktiivi 2003/87/EY - Kasvihuonekaasujen päästöoikeuksien kaupan järjestelmä - Liikapäästöistä maksettava ylitysmaksu - Liikapäästön käsite - Rinnastaminen siihen, että velvollisuutta palauttaa riittävä, edeltävän vuoden päästöjä vastaava määrä päästöoikeuksia direktiivissä säädetyssä määräajassa ei ole noudatettu - Palauttamatta jätettyjen päästöoikeuksien tosiasiallinen hallussapito ei ole vastuuvapausperuste, ellei kyseessä ole ylivoimainen este - Se, että ylitysmaksun muuttaminen ei ole mahdollista - Oikeasuhteisuus)
   2013/C 367/20
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Högsta domstolen
   
      Pääasian asianosaiset
   
   
      Valittajat: Billerud Karlsborg AB ja Billerud Skärblacka AB
   
      Vastapuoli: Naturvårdsverket
   
      Oikeudenkäynnin kohde
   
   Ennakkoratkaisupyyntö — Högsta domstolen — Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annetun Euroopan parlamentin ja neuvoston direktiivin 2003/87/EY (EUVL L 275, s. 32) 16 artiklan 3 ja 4 kohdan tulkinta — Direktiivissä säädetyt seuraamukset — Toiminnanharjoittajan, joka ei ole kunkin vuoden huhtikuun 30. päivään mennessä palauttanut riittävää määrää päästöoikeuksia, velvollisuus maksaa ylitysmaksu, vaikka palauttamatta jättäminen johtuisi erehdyksestä, hallinnollisesta virheestä tai teknisestä ongelmasta — Se, voidaanko maksu peruuttaa tai voidaanko sitä alentaa
   
      Tuomiolauselma
   
   
               1)
            
            
               Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annetun Euroopan parlamentin ja neuvoston direktiivin 2003/87/EY 16 artiklan 3 ja 4 kohtaa on tulkittava siten, että se on esteenä sille, että toiminnanharjoittajalle, joka ei ole palauttanut kuluvan vuoden huhtikuun 30. päivään mennessä sen edeltävän vuoden päästöjä vastaavaa määrää hiilidioksidiekvivalentti-päästöoikeuksia, vaikka sillä oli kyseisenä päivänä hallussaan riittävä määrä päästöoikeuksia, ei määrätä kyseisissä säännöksissä säädettyä liikapäästöistä maksettavaa ylitysmaksua.
            
         
               2)
            
            
               Direktiivin 2003/87 16 artiklan 3 ja 4 kohtaa on tulkittava siten, että kansallinen tuomioistuin ei voi muuttaa kyseisissä säännöksissä säädettyä kiinteämääräisen ylitysmaksun määrää suhteellisuusperiaatteen perusteella.
            
         
      (1)  EUVL C 184, 23.6.2012.